钦定古今图书集成/理学汇编/学行典/第194卷 > 权谨〈子伦 伦子字〉
## 钦定古今图书集成/理学汇编/学行典/第194卷 > 权谨〈子伦 伦子字〉

按《明外史孝义传》：“权谨，字仲常，徐州人。十岁丧父，即
哀毁，奉母至孝。永乐四年，以荐授山东乐安知县，迁
光禄署丞，以省侍归母，年九十而终，躬负土封树，庐
墓三年，致泉涌兔驯之异。有司以闻，仁宗命驰驿赴
阙，出其事状，令侍臣朗诵大廷，以示百僚，即拜文华
殿大学士。谨辞，帝曰：‘朕之擢卿以风天下为人子者，
他非卿责也’。”寻扈从皇太子监国南京。宣宗嗣位，以
疾乞归。改通政司右参议，赐白金、文绮。致仕，家居十
馀年卒。子伦，举永乐十五年乡试，养亲二十年，亲终
不仕。伦子字父母，卒皆庐墓。成化十二年亦获旌表。